สสส. ร่วมกับธนาคารจิตอาสา ห่วงคนไทยเครียด-ซึมเศร้า จัดโครงกาสร้างเสริมสุขภาวะทางปัญญา แนะคนวัยทำงานตั้งเป้าต้นปีแบบมีสติ
ดร.สรยุทธ รัตนพจนารถ ผู้ร่วมก่อตั้งธนาคารจิตอาสา และผู้อำนวยการร่วมโครงการวิถีพัฒนาจิต สำนักงานกองทุนสนับสนุนการสร้างเสริมสุขภาพ (สสส.) กล่าวถึงปัญหาความเครียด-โรคซึมเศร้า ว่า สาเหตุสำคัญ ได้แก่ ภาวะเศรษฐกิจโดยเฉพาะในช่วงการแพร่ระบาดของโรคโควิด -19 และความสัมพันธ์ในครอบครัว คนใกล้ชิด รวมถึงเพื่อนร่วมงาน โดยที่ผ่านมาได้จัดอบรมให้คนมีทักษะโครงกาสร้างเสริมสุขภาวะทางปัญญา เช่น การส่งเสริมการฟังเพื่อสร้างเสริมการเผชิญกับความกดดัน อย่างไรก็ตาม ในช่วงต้นปีหลังปีใหม่ประชาชนส่วนใหญ่จะมีการตั้งเป้าหมายในชีวิตนั้น เห็นว่า เป็นเรื่องดีแต่การตั้งเป้าหมายจะต้องเป็นเรื่องที่สามารถทำได้ทุกวัน โดยประการแรกอยู่กับสิ่งที่ทำอยู่ตรงหน้าอย่างเต็มที่ไม่ว่าจะเป็นเพื่อนร่วมงานหรือครอบครัว โดยเฉพาะการรับฟังที่ดี เพราะจะช่วยให้มีพื้นฐานที่มั่นคงและพร้อมในการเผชิญสถานการณ์ภายนอกได้ สำหรับประชาชนต้องการข้อมูลเพิ่มเติมสามารถติดตามได้ที่ เพจเฟซบุ๊กความสุขประเทศไทย โดยจะมีข้อมูลความรู้ต่างๆ และการให้คำปรึกษาจากนักจิตวิทยาให้บริการฟรีด้วย